      Z A P I S N I K

                sa 28. sjednice Vijeća Gradske  četvrti Stenjevec
održane 26. rujna 2019.
 Sjednica se održava u prostorijama PU Susedgrad, dvorana na 3. katu s početkom u 18,00 sati.  
Sjednicom predsjedava predsjednik VGČ Stenjevec Željko Jeger.
Evidentiranjem članova utvrđeno je da je nazočno16 članova Vijeća. 
NAZOČNI : Željko Jeger, Jure Šarić, Domagoj Duvančić,  Vlado Kovačević, Dominko Filipović Gordana Osman,  Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, Vladimir Ferdelji, Mojmir Šoić, Slaven Imre, Davor Stanković, Zoran Perić, Ivan Zelenić, 
NENAZOČNI: Marko Sladoljev 
OSTALI NAZOČNI: Hrvoje Penezić – predsjednik VMO Vrapče jug, Hrvoje Hrestak – član VMO Špansko jug,  Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent
Predsjednik Željko Jeger pozdravio je  nazočne članove Vijeća, te konstatirao da je sjednici nazočno 16 članova Vijeća Gradske četvrti Stenjevec i postoji potrebna većina za donošenje pravovaljanih odluka.
Predsjednik je otvorio raspravu o Zapisniku s 27. sjednice VGČ Stenjevec. Nije bilo prijavljenih za raspravu.
Predsjednik je predložio glasovanje o verifikaciji zapisnika. 

Konstatira se da je jednoglasno s 16 glasova „za“ verificiran Zapisnik sa 27. sjednice. 

Predsjednik je naveo da se iz predloženog dnevnog reda izostavlja prva točka : Prijedlog zaključka o prodaji zemljišta po provedenom javnom natječaju k.č.br. 2512/2 i dio k.č.br. 2502/19 k.o. Podsused, Paron d.o.o.

.
Tomislav Palac tražio je iznošenje razloga za povlačenje točke s dnevnog reda .

Predsjednik je naveo da se točka povlači zbog nepripremljenosti. 

Predložio je glasovanje o tako izmijenjenom dnevnom redu. 

Konstatira se da je većinom glasova i to s 11 glasova „za“ i 5 „suzdržanih“ usvojen slijedeći: 

DNEVNI RED:
1. Prijedlog zaključka o sanaciji odvodnje u ulici odvojak Kopačevskog puta

2. Prijedlog zaključka o postavljanju reciklažnog dvorišta i podzemnih spremnika na području Gradske četvrti Stenjevec

3. Prijedlog zaključka o zakupu dijela nerazvrstane ceste k.č.br. 6916/1, k.o.Vrapče, AUTOWILL d.o.o.

4. Informacije, pitanja i prijedlozi

Ad/ 1.
Prijedlog zaključka o sanaciji odvodnje u ulici odvojak Kopačevskog puta

Predsjednik je dao riječ Hrvoju Peneziću, predsjedniku VMO Vrapče jug kako bi obrazložio prijedlog. 

Hrvoje Penezić naveo je da su stanari ulice odvojak Kopačevskog puta zbog poplavljivanja kuća i dvorišta u zadnjih 7 – 8 godina. Ulica je dosta niža od glavne ulice i sva oborinska voda se slijeva u ulicu te dolazi do poplavljivanja kuća.

Vladimir Andrić naveo je da je jedino rješenje tog problema ugradnja pumpi koje bi prepumpavale višak vode obzirom da je ulica najniže i ne postoji druga mogućnost. 

Dominko Filipović dolazi na sjednicu. Konstatira se da je nazočno 17 članova Vijeća. 

 Z A K LJ U Č A K 

Vijeće Gradske četvrti Stenjevec podržava inicijativu stanovnika ulice Kopačevskog puta i Vijeća Mjesnog odbora Vrapče-jug te traži hitnu sanaciju odvodnje (kanalizacije) i oborinske odvodnje u ulici odvojak Kopačevskog puta.

Ad/2. 
Prijedlog zaključka o postavljanju reciklažnog dvorišta i podzemnih spremnika na području Gradske četvrti Stenjevec

Predsjednik je otvorio raspravu. 

Dominko Filipović predložio je lokaciju Vilima Korajca 3 – 23 za podzemni spremnik. 

Kristina Starčević pročitala je prijedloge VMO- a za spremnike i reciklažna dvorišta. 

Vladimir Ferdelji naveo je da GČ Stenjevec nije za podzemne spremnike jer su oni izuzetno skupi. 

Ivan Zelenić naveo je da je i ovaj prijedlog odraz kaosa u zbrinjavanju otpadom u Gradu Zagrebu. 

Vladimir Andrić smatra da ne bi trebalo trošiti novac na podzemne spremnike. 
Davor Stanković predložio je  da se novac kojim planiraju izgraditi podzemne spremnike i reciklažna dvorišta uloži u završnu fazu obrade otpada. Uzaludno je raditi spremnike kad nema završne faze zbrinjavanja otpada. 
Jure Šarić naveo je da reciklažna dvorišta izgledaju ružno, neredovito se odvozi otpad. Trebalo bi predložiti podzemne spremnike, to su suvremenija odlagališta. 
Vladimir Ferdelji naveo je da je jedan od preduvjeta za uspješno odvajanje je da se kontejneri učine fizički nedostupni neovlaštenim osobama. To je jedan od glavnih faktora. Po tom pitanju nije napravljeno ništa. 

Zoran Šplajt je naveo da je razlog velikih količina smeća na zelenim otocima neredovito odvoženje, ali i nedisciplina građana koji odlažu smeće. 

Hrvoje Hrestak smatra da su podzemni spremnici namijenjeni za centar grada, za periferne dijelove su preskupi. 

Kristina Starčević navela je da Grad traži da Vijeće predloži još jednu lokaciju za reciklažno dvorište. 

Tomislav Palac predložio je da Grad pošalje moguće lokacije za reciklažna dvorišta. 

Vlado Kovačević predložio je da se proširi postojeće reciklažno dvorište.
Dogovoreno je da se u Grad upute prijedlozi VMO- a s područja GČ Stenjevec. 
Ad/3.
Prijedlog zaključka o zakupu dijela nerazvrstane ceste k.č.br. 6916/1, k.o.Vrapče, AUTOWILL d.o.o.

Predsjednik je otvorio raspravu. 

U raspravi su sudjelovali Tomislav Palac, Dominko Filipović, Vladimir Andrić, Hrvoje Hrestak, 

Predsjednik je pročitao prijedlog zaključka i predložio glasovanje. 

Konstatira se da je jednoglasno sa 17 glasova „za“ usvojen slijedeći: 






       Z A K LJ U Č A K 

Vijeće Gradske četvrti Stenjevec nije suglasno s zahtjevom AUTOWILL-a d.o.o. za davanjem u zakup dijela nerazvrstane ceste na k.č.br. 6916/1 k.o.Vrapče.

Ad/4.

Informacije, pitanja i prijedlozi

Davor Stanković naveo je da će dostaviti pitanje u pisanom obliku vezano uz podvožnjak na Škorpikovoj koji je saniran, a situacija je još gora i kada će se riješiti još jedan prijelaz sjever – jug?
Vladimir Andrić je naveo da se treba riješiti prometna povezanost Gradske četvrti Stenjevec s centrom Grada. 

Vlado Kovačević naveo je da nije dobio odgovor na pitanje o izgradnji rotora kod Hotela Antunović. Zamolio je da se ponovo uputi pitanje. 

Ivan Zelenić naveo je da je najavljeno da počinju radovi u pothodniku u Stenjevcu pa je zatražio da se uputi zahtjev za stavljanje žljebova za bicikle.

Zoran Perić naveo je da Vijeće ne želi repetitore 5G na području GČ Stenjevec dok se ne testira mreža i smatra da bi se na dobiveni odgovor trebalo reagirati. 
Jure Šarić naveo je da vezano za nove tehnologije elektroničkih komunikacija ne treba nasjedati neistinama i populističkim tezama te na taj način zaustaviti investicije i tehnološki napredak u Hrvatskoj. S druge strane, naši propisi o zračenju su 2-3 puta stroži nego oni u EU, a područja posebne osjetljivosti (škole, bolnice..) se posebno nadziru i mjere.
Za ovu problematiku postoji pravna osnova (Zakoni, pravilnici…) koja regulira razvoj mreža, njihovu izgradnju i kontrolu. Za građenje bazne postaje nije potrebno ishoditi građevinsku dozvolu već je potrebno izraditi glavni projekt, pribaviti posebne uvjete javnopravnih tijela i potvrde glavnog projekta, prijaviti početak građenja, osigurati stručni nadzor građenja, te naposljetku, za izgrađenu baznu postaju ishoditi uporabnu dozvolu. Građevinska inspekcija Ministarstva graditeljstva i prostornog uređenja kontinuirano provodi inspekcijski nadzor građenja baznih postaja na području cijele RH.
Zoran Perić naveo je da se radi o vrlo štetnom zračenju pa bi trebalo reagirati da se ne postavljaju bazne stanice. 

Slaven Imre dolazi na sjednicu. Na sjednici je nazočno 18 članova Vijeća. 

Predsjednik je predložio Zoranu Periću da za slijedeći put pripremi pismeni odgovor. 

Vladimir Ferdelji naveo je da će antikorupcijsko vijeće na svojoj sjednici imati raspravu o baznim stanicama koje su postavljene protupropisno. 

Predsjednik je pročitao nazočnima Zaključak VMO Špansko sjever. VMO traži da Vijeće donese zaključak o zatvaranju ili izmiještanju parka za pse. Smatra da je park preblizu zgradi i mjesto nije pogodno za taj park. Smatra da bi trebalo pronaći novu lokaciju ili spremiti opremu na skladište dok se ne pronađe nova lokacija. 
Vladimir Andrić naveo je da je bio pritisak za izgradnju tog parka. U POS-ovom naselju nalazi se još veći park za pse i ne predstavlja problem. 

Marko Milanović Litre naveo je da se prilikom sakupljanja potpisa na peticiju za park za pse planirala izgradnja parka kod doma zdravlja ali to nije bila zadovoljavajuća lokacija. 

Nakon rasprave dogovoreno je da se zatraži postavljanje table na kojoj bi se ograničilo vrijeme korištenja i kućni red. 





Završeno u 19,30
Napomena: sjednica je fonografski snimana 
Zapisničar:

Jadranka Gobac
Predsjednik

   Vijeća Gradske četvrti Stenjevec
Željko Jeger 

